એક બાળકના ઉછેરમાં આખું ગામ જરૂરી છે પણ આવનાર આગામી પેઢીને જો યોગ્ય જીવન જીવવું હશે તો પ્રુથ્વીના તમામ મનુષ્યોએ જાગૃત જીવન જીવવું પડશે. જો આપણે બેદરકારીભર્યુ જીવન જીવશું તો નિસર્ગના પવિત્ર વાતાવરણમાં ઈશ્વરને પામવાની તક આપણી ભાવિ પેઢી ગુમાવી દેશે. નૈસર્ગિક સમતુલ્યતા જળવાય રહે તે અતિ આવશ્યક છે. આપણે સહુ સાથે મળી સંકલ્પ કરીએ કે દરેક કાર્ય કરતી વખતે આપણે ધરતીમાતા તેમજ પર્યાવરણના ઉપકારોને યાદ રાખીને કરીશું.